****

1. **PRELIMINARII**
* Prezentarea generală a disciplinei: locul şi rolul disciplinei în formarea competențelor specifice ale programului de formare profesională / specialității

Disciplina *Limbi moderne* ocupă un loc semnificativ în planul de studii al Universității de Stat de Medicină şi Farmacie „Nicolae Testemiţanu”, limbile moderne având statut de *lingua franca* și fiind limbi de lucru ale instituțiilor UE. Racordarea procesului de la Bologna și standardelor europene impune asigurarea calității și competenței lingvistice drept obiectiv prioritar pentru integrarea învățământului în spațiul european.

În conformitate cu aceste standarde, disciplina *Limba engleză pentru medicii stomatologi*, este un curs teoretico-practic, destinat studenților mediciniști, care oferă o explorare comprehensivă a diverselor aspecte ale comunicării în contextul medical și intercultural. *Limba engleză pentru medicii stomatologi* esteorientat spre formarea competențelor lingvistice stabilite de Cadrul European Comun de Referință pentru Limbi /CECRL/, elaborat de Consiliul Europei. Cursul vizează dezvoltarea la studenții a competențelor lingvistice solide, necesare mobilității academice, integrării interculturale și profesionale.

Orientarea formativă a învățământului universitar și formarea profesională a studenților mediciniști sunt un cadru de referință a sistemului de formare profesională a cadrelor medicale pentru o comunicare verbală în limba străină, pentru facilitarea comunicării în spațiul internațional, pentru cooperarea în domeniul medicinii și pentru a deveni competitivi pe piața muncii.

* Misiunea curriculumului (scopul) în formarea profesională

*Limba engleză pentru medicii stomatologi* își propune să ofere mediciniștilor o pregătire comprehensivă în domeniul comunicării în limba engleză, cu accent pe contextele interculturale, online, vizuale și medicale. Misiunea sa este de a dezvolta competențe de comunicare într-o manieră holistică, pregătindu-i să fie competenți și empatici în diverse situații - în medii interculturale, pe rețelele de socializare și în context medical. Cursul se bazează înțelegerea profundă a diversității culturale și a nevoilor de comunicare specifice acestor contexte, promovând în același timp empatia și sensibilitatea în interacțiunea socială/cu semenii.

* Limba de predare a disciplinei: engleză
* Beneficiari: studenții anului I, facultatea de Stomatologie.
1. **ADMINISTRAREA DISCIPLINEI**

|  |  |
| --- | --- |
| Codul disciplinei | **G.01.A.011.3** |
| Denumirea disciplinei | **Limba engleză pentru medicii stomatologi** |
| Responsabil de disciplină | **O. Zingan, I. Mihalachi, L.Panciuc**  |
| Anul  | **I** | Semestrul | **I** |
| Numărul de ore total, inclusiv: | **30** |
| Curs | **10** | Lucrări practice | **-** |
| Seminare | **10** | Lucrul individual | **10** |
| Forma de evaluare | **E\*** | Numărul de credite | **1** |

1. **Obiectivele de formare în cadrul disciplinei**

# *La finele studierii disciplinei studentul va fi capabil:*

# *la nivel de cunoaștere şi înțelegere:*

* Definirea conceptului de comunicare și identificarea particularităților diferitor tipuri de comunicare.
* Identificarea și înțelegerea diversității culturale în procesul de comunicare în limba străină.
* Cunoașterea platformelor de sociale și a strategiilor de comunicare specifice acestora.
* Comprehensiunea și interpretarea informațiilor prezentate oral sau în scris în limba engleză/franceză.
* Înțelegerea importantei empatiei în relația medic-pacient.
* Cunoașterea vocabularului aferent comunicării medic-pacient utilizat în contexte interculturale social-media, etc.

# *la nivel de aplicare:*

* Utilizarea vocabularului și a structurilor gramaticale specifice în contexte de comunicare autentice în limba engleză/franceză.
* Demonstrarea abilității de a comunica în limba engleză/franceză cu pacienții și colegii într-un mod coerent și eficient în contexte interculturale.
* Elaborarea și utilizarea documentelor audio-video autentice și fișelor de lucru specifice cursului de comunicare, în limba engleză/franceză, utilizând terminologia din domeniu.
* Participarea activă în simulări și jocuri de rol care implică comunicarea în limba engleză/ franceză în contexte medicale sau interculturale.
* Redactarea unei sinteze în limba engleză/franceză, folosind un limbaj adecvat și precis.
* Demonstrarea de abilități de comunicare empatică în limba engleză/ franceză, adaptându-și discursul și limbajul în funcție de nevoile și nivelul de înțelegere al fiecăruia.
* Efectuarea prezentărilor și discursurilor în limba engleză/ franceză, în cadrul unor activități practice, abordând subiecte relevante pentru medicina de specialitate.
* ***la nivel de integrare:***
* Integrarea cunoștințelor și abilităților în crearea planului de acțiune și strategii pentru a aborda problemele și provocările specifice sistemului medical din Moldova, în contextul global al dezvoltării medicinei.
* Integrarea cunoștințelor despre sistemul medical din Moldova cu perspectivele internaționale, identificând o concepție coerentă și viabilă pentru dezvoltarea sistemului medical în țară.
* Participarea activă la congrese, conferințe și seminare naționale și internaționale pentru a se informa, a împărtăși cunoștințele și de a colabora cu profesioniști din domeniul asistenței medicale.
* Identificarea și evaluarea rolul personalității în promovarea și dezvoltarea unui model de specialist în medicină, incluzând calități precum empatia, comunicarea eficientă, abilitățile de lider și etica profesională.
1. **Condiţionări şi exigenţe prealabile**
* Nivelul B1 de cunoaștere a limbii engleze/franceze, conform CECRL;
* Competențe digitale (utilizarea internetului);
* Abilități de comunicare și de lucru în echipă;
* Calități personale: toleranță, compasiune, autonomie.
1. **TEMATICA ŞI REPARTIZAREA ORIENTATIVĂ A ORELOR**

***Semestrul I (limba engleză)***

| Nr.d/o | ТЕМА | Numărul de ore |
| --- | --- | --- |
| Prelegeri | Lucrări practice | Lucru individual |
|  | Intercultural Communication: Building Connections in a Globalized World*Comunicarea interculturală: construirea conexiunilor intr-o lume globalizată* | 2 | 2 | 2 |
|  | Communication via Social Media. Advantages and disadvantages, barriers in communication.*Comunicarea prin intermediul retelelor de socializare. Avantaje și dezavantaje, bariere în comunicare.* | 2 | 2 | 2 |
|  | Effective Phisician-Patient Communication. Challenges, strategies and conflict resolution skills.*Comunicarea eficientă medic-pacient. Strategii, provocări și căi de soluționare a conflictelor.* | 2 | 2 | 2 |
|  | Visual Communication: Types, purposes, means. Visuals in medical context.*Comunicarea vizuală: Tipuri, scopuri, mijloace. Mijloace vizuale in context medical.* | 2 | 2 | 2 |
|  | Empathy in Medical Communication. Practical Techinques for Demonstrating Empathy.*Empatia în comunicarea medicală. Tehnici practice pentru manifestarea empatiei.* | 2 | 2 | 2 |
|  | Examen |  |  |  |
| 7 | **Total Semestrul I** | **10** | **10** | **10** |
| **Total**  | **30 ore** |

1. **OBIECTIVE DE REFERINŢĂ ŞI UNITĂŢI DE CONŢINUT**

**SEMESTRUL I (LIMBA ENGLEZĂ)**

| **Obiective** | **Unități de conținut** |
| --- | --- |
| **Tema 1. Comunicarea interculturală** |
| ● Să definească conceptul de comunicare interculturală și să conștientizeze importanța comunicării interculturale în context medical.● să identifice și gestioneze diferențele culturale în ceea ce privește valorile, credințele, tradițiile și practicile medicale, pentru a asigura o comunicare eficientă și respectuoasă medic-pacient.● să demonstreze abilități de comunicare empatică în interacțiunea cu pacienții de diferite origini culturale, prin intermediul activităților în perechi /grup.● să aplice diferite stiluri de comunicare culturală, adaptate la context. | Intercultural Communication: Building Connections in a Globalized World*Comunicarea interculturală: construirea conexiunilor într-o lume globalizată*  |
| **Tema 2. Communication via Social Media** |
| ● Să înțeleagă importanța și impactul comunicării responsabile pe social media● să demonstreze abilități de redactare și transmitere a mesajelor profesionale eficiente pe diverse platforme de socializare, utilizate în context medical ● să exploreze strategii eficiente de comunicare în cadrul comunității profesionale, utilizând platformele de socializare.● să integreze abilitățile de utilizare responsabilă și eficientă a rețelelor sociale în activități destinate scopurilor educaționale, de informare și de susținere, atât a pacienților, cât și a comunității medicale. | Communication via Social Media. Advantages and disadvantages, barriers in communication.*Comunicarea prin intermediul rețelelor de socializare. Avantaje și dezavantaje, bariere în comunicare.* |
| **Tema 3. Effective Phisician-Patient Communication** |
| ● Să identifice și exploreze diferite stiluri de comunicare și abordări ale pacienților în context medical.● să demonstreze abilități de ascultare activă și empatie în comunicarea cu pacienții pentru a stabili o relație de încredere și colaborare.● să conștientizeze/determine potențialele bariere de comunicare în mediul profesional și să dezvolte strategii potrivite pentru a le depăși.● să promoveze o comunicare deschisă, transparentă și respectuoasă pentru a îmbunătăți calitatea îngrijirii medicale și a reduce conflictul în interacțiunile medic-pacient.● să conștientizeze/realizeze avantajele și riscurile utilizării rețelelor de socializare în viața cotidiană. | Effective Phisician-Patient Communication. Challenges, strategies and conflict resolution skills.*Comunicarea eficientă medic-pacient. Strategii, provocări și căi de soluționare a conflictelor.* |
| **Tema 4.Visual Communication** |
| ● Să înțeleagă importanța comunicării vizuale în context medical și să identifice tipurile, scopurile și instrumentele de utilizare ale acestora.● să exploreze mijloacele vizuale utile în practica medicală, cum ar fi imagini medicale, diagrame, grafice și prezentări vizuale.● să demonstreze abilități de creare/utilizare a materialelor vizuale relevante și eficiente pentru a comunica informații medicale complexe.● să aplice principiile și tehnologiile de design vizual adecvate în crearea materialelor vizuale care facilitează comunicarea | Visual Communication: Types, purposes, means. Visuals in medical context.*Comunicarea vizuală: Tipuri, scopuri, mijloace. Mijloace vizuale in context medical.* |
| **Tema 5. Empathy in Medical Communication** |
| ● Să definească conceptul de empatie și să identifice importanța sa în contextul comunicării medicale.● să exploreze tehnici practice de manifestare a empatiei în interacțiunile cu pacienții și familiile acestora.● să dezvolte abilități de ascultare activă și de recunoaștere a nevoilor emoționale ale pacienților în timpul consultărilor medicale.● să aplice empatia în diferite situații medicale, inclusiv în cazuri de suferință, anxietate sau luare de decizii dificile. | Empathy in Medical Communication. Practical Techinques for Demonstrating Empathy.*Empatia în comunicarea medicală. Tehnici practice pentru manifestarea empatiei.* |

1. **COMPETENŢE PROFESIONALE (SPECIFICE) (CP) ȘI TRANSVERSALE (CT) ŞI FINALITĂŢI DE STUDIU**
* **Competențe profesionale (CP)**

CP1. Executarea responsabilă a sarcinilor profesionale cu aplicarea valorilor și normelor eticii profesionale, precum și prevederilor legislației în vigoare. Aplică cadrul legal și normativ în activitatea practică. Respectă normele de etică și deontologie. Asigură respectarea normelor etico-deontologice și se conduce de prevederile codului eticii medicale. Promovează relațiile colegiale cu colegii de serviciu. Desfășoară activități libere și independente conform jurământului profesiei de medic. Cunoaște și respectă drepturile și normele tehnice privind regimul sanitaro-igienic și antiepidemic în diverse situații socio-medicale conform legislației în vigoare. Cunoaște și respectă prevederile contractului colectiv de muncă, normele de protecție și tehnica securității și sănătății la locul de muncă. Asigură conformitatea și corectitudinea îndeplinirii obligațiunilor deserviciu în acordarea de îngrijiri populației în instituțiile medico-sanitare publice, private și comunitare. Încurajează decizia etică informată și respectă decizia pacientului. /Responsible execution of professional tasks with the application of the values and norms of professional ethics, as well as theprovisionsof the legislation in force

CP4. Promovarea unui stil de viață sănătos, aplicarea măsurilor de prevenție și auto-îngrijire. Aplică măsuri de promovare a sănătății și profilaxie. Identifică oportunitățile de menținere a sănătății și prevenire a bolilor. Identifică oportunitățile de a promova schimbările în stilul de viață și alte acțiuni care vor îmbunătăți pozitiv starea de sănătate. Realizează acțiuni de educație pentru sănătate în conformitate cu ghidurile și protocoalele de practică medicală. Menține sănătatea proprie și este conștient de propria responsabilitate ca medic pentru promovarea unei abordări sănătoase a vieții, bazate pe dovezi. Discută cu pacienții despre factorii care le-ar putea influența sănătatea. Participă și sprijină indivizii sau comunitatea în activitățile de promovare a sănătății, programe de screening și oferă informații despre riscurile și beneficiile sale. Realizează activitățile de profilaxie la nivel individual conform prevederilor protocoalelor clinice. Promovează și aplică măsuri de promovare a sănătății proprii și managementul stresului la locul de muncă. Efectuează sistematic examenul medical pentru menținerea sănătății proprii. / Promotion of a healthy lifestyle, implementation of preventive measures, and self-care practices

CP5. Integrarea interdisciplinară a activității medicului în echipă cu utilizarea eficientă a tuturor resurselor. Comunică, interacționează și lucrează eficient în colectiv și împreună cu personalul inter-profesional, indivizii, familiile și grupurile de persoane. Interacționează eficient cu alți profesioniști implicați în îngrijirea pacienților, demonstrând respect pentru colegi și alți profesioniști din domeniul sănătății. Dezvoltă relații de colaborare pozitivă cu membrii echipei implicați în îngrijirea pacienților, precum și capacitatea de a se adapta la schimbare. Oferă suport adecvat și oportun pentru utilizatorii de servicii în orientarea în sistemul de sănătate, inclusiv servicii, accesul la îngrijiri și resursele disponibile. Utilizează eficient abilitățile lingvistice, tehnologiile informaționale și competențele de comunicare /Interdisciplinary integration of the doctor's activity in a team with efficient use of all resources.

CP6. Efectuarea cercetărilor științifice în domeniul sănătății și în alte ramuri ale științei. Planifică, organizează și execută cercetări științifice în domeniu. Identifică sursele de informație, selectează materiale și metode de cercetare, efectuează experimente, prelucrarea statistica a rezultatelor cercetării, formularea concluziilor și a propunerilor. Elaborează și susține discursuri, prezentări în cadrul manifestărilor științifice prin demonstrarea atitudinii personale, coerența în expunere și corectitudine științifică; participă în discuții și dezbateri în cadrul manifestărilor științifice. / Conducting scientific research in the field of health and other branches of science

CP7. Promovarea și asigurarea prestigiului profesiei de medic și ridicarea nivelului professional. Planifică, organizează și execută cercetări științifice în domeniu. Identifică sursele de informație, selectează materiale și metode de cercetare, efectuează experimente, prelucrarea statistica a rezultatelor cercetării, formularea concluziilor și a propunerilor. Elaborează și susține discursuri, prezentări în cadrul manifestărilor științifice prin demonstrarea atitudinii personale, coerența în expunere și corectitudine științifică; participă în discuții și dezbateri în cadrul manifestărilor științifice. Realizează întreținerea nivelului înalt de competențe profesionale pe parcursul întregii perioade de activitate. Participă activ în cadrul asociațiilor profesionale în scopul corectitudinii îndeplinirii obligațiunilor profesionale, promovării imaginii medicului și a sistemului medical în societate. Contribuie la ajustarea cadrului legislativ în domeniul asistenței medicale la standardele europene, asigurarea calității actului medical, implementarea Regulilor de Bune Practici, promovarea imaginii profesiei de medic la manifestările științifico-practice și în mass media. / Promoting and ensuring the prestige of the medical profession and raising the professional standards

CP8. Realizarea activității pedagogice și metodicodidactice în cadrul instituțiilor de învățământ superior și profesional tehnice în domeniul sănătății. Realizează activități de predare în grupuri mici studenților mediciniști și asistenților medicali. Realizează evaluări la locul de muncă, inclusiv posibilitatea de a oferi feedback constructiv. Cunoaște și aplică metode de instruire în dependență de specificul audienței. Stabilește scopul și obiectivele instruirii și/sau a evaluării. Determină formele optimale de instruire și evaluare în dependență de specificul audienței. Elaborează programele de studii, planuri de lucru, materiale metodicedidactice pentru procesul de instruire a elevilor/studenților/cursanților. Efectuează măsuri de promovare a sănătății în comunitate.

* **Competențe transversale (ct)**

CT1. Autonomie și responsabilitate în activitate. Aplicarea regulilor de muncă riguroasă și eficientă, manifestarea unei atitudini responsabile față de realizarea sarcinilor profesionale cu aplicarea valorilor și normelor eticii profesionale, precum și prevederilor legislației în vigoare. Promovarea raționamentului logic, a aplicabilității practice, a evaluării și autoevaluării în luarea deciziilor. /Autonomy and responsibility in the activity

CT2. Comunicarea eficientă și abilități digitale. Utilizarea eficientă a cunoștințelor lingvistice, a abilităților în tehnologiile informaționale, a competențelor în cercetare și surselor informaționale (portaluri Internet, e-mail, baze de date, aplicații software, platforme on-line etc.) atât în limba română cât și într-o limbă de circulație internațională./Effective communication and digital skills/

* **Finalități de studiu**

*La finalizarea studierii unității de curs studentul va fi capabil:*

* Să definească conceptele de comunicare, comunicare interculturală, comunicare profesională.
* Să distingă diverse tipuri și mijloace de comunicare
* Să integreze cunoștințele acumulate în comunicarea profesională.
* Să comunice eficient într-un mediu intercultural, recunoscând și respectând diversitatea culturală.
* Să exploateze platformele de social media într-un mod responsabil și eficient pentru a comunica mesaje clare și corespunzătoare publicului țintă.
* Să creeze și să interpreteze materiale vizuale în scopul sprijinirii mesajelor verbale.
* Să manifeste empatie în comunicarea cu pacienții într-un context medical, utilizând un limbaj clar și adaptat la nivelul de înțelegere al pacientului.
* Să recunoască și să răspundă la nevoile emoționale ale pacienților, promovând un mediu de îngrijire medicală empatică și de susținere.
* Să aprecieze importanța utilizării precise și adecvate a vocabularului specializat în limba engleză/franceză.
* Să producă texte în cadrul comunicării orale și scrise în limba engleză/franceză.
* Să utilizeze tehnologiile informaționale pentru a îmbunătăți competențele lingvistice în limba engleză/franceză și pentru a accesa resurse relevante în aceste limbi.
* Să comunice în contexte anglofone/francofone, inclusiv în interacțiunea cu pacienții și colegii din echipa medicală.
1. **LUCRUL INDIVIDUAL AL STUDENTULUI**

|  |  |  |  |  |
| --- | --- | --- | --- | --- |
| Nr. | Produsul preconizat | Strategii de realizare | Criterii de evaluare | Termen de realizare |
| 1. | Proiecte tematice | Elaborarea comunicărilor tematice (PPT, poster).Elaborarea sintezelor și rezumatelor. | Capacitatea de a identifica informația relevantă subiectului studiat și de a expune informația într-o manieră coerentă și logică. | Pe parcursul cursului |
| 2. | Proiecte tematice video | Vizionarea documentelor video;Completarea fișelor de verificare a comprehensiunii audio. | Formarea abilității interpretative în expunerea conținutului unui document video.  | Pe parcursul cursului |
| 3. | Portofolii individuale | Completarea portofoliilor individuale cu resurse informaționale aferente subiectului studiat. | Gradul de completare și activitate independentă. | Pe parcursul cursului |

1. **sugestii metodologice de predare-învăţare-evaluare**
* **Metode de predare şi învăţare utilizate**
* Expunerea, conversația, exercițiul, demonstrația, problematizarea, brainstorming-ul, studiu de caz, dezbateri și discuții)
* Metode interactive cu accent pe aspectul pragmatic al comunicării şi al explorării creative (asocieri libere, graficul T, Diagrama Venn, jocul de rol, jocuri de cuvinte și puzzle-uri, activități de audiere și înțelegere auditivă, harta mentală, proiecte, expoziții și prezentări, jocuri online (cursa de cai, miliardarul, etc.);
* **Strategii/tehnologii didactice aplicate**
* *strategii inductive* (de la particular la general) ;
* *strategii deductive* (de la general la particular);
* *strategii analogice* (cu ajutorul modelelor);
* *strategii transductive;*
* *strategii mixte*: inductiv-deductive şi deductiv-inductive;
* *strategii algoritmice*: explicativ-demonstrative, intuitive, expozitive, imitative, programate şi algoritmice propriu-zise;
* *strategii euristice* - de elaborare a cunoştinţelor prin efort propriu de gândire, folosind problematizarea, descoperirea, modelarea, formularea de ipoteze, dialogul euristic, experimentul de investigare, asaltul de idei, având ca efect stimularea creativităţii.
* **Metode de evaluare** (inclusiv cu indicarea modalității de calcul a notei finale)

**Curentă***:* control frontal sau/și individual prin

* rezolvarea problemelor/exercițiilor,
* analiza studiilor de caz
* realizarea unor jocuri de rol la subiectele discutate.

 Portofoliul (metodă de evaluare sumativă)

 ***Nota finală****:* *Sem. I – Media anuală- 50%, Examen-50%.*

**Modalitatea de rotunjire a notelor la etapele de evaluare**

|  |  |  |
| --- | --- | --- |
| Grila notelor intermediare (media anuală, notele de la etapele examenului)  | Sistemul de notare național | EchivalentECTS |
| **1,00-3,00** | **2** | **F** |
| **3,01-4,99** | **4** | **FX** |
| **5,00**  | **5**  | **E** |
| **5,01-5,50**  | **5,5**  |
| **5,51-6,0**  | **6**  |
| **6,01-6,50**  | **6,5**  | **D** |
| **6,51-7,00**  | **7**  |
| **7,01-7,50**  | **7,5**  | **C** |
| **7,51-8,00**  | **8**  |
| **8,01-8,50**  | **8,5**  | **B** |
| **8,51-8,00**  | **9**  |
| **9,01-9,50**  | **9,5**  | **A** |
| **9,51-10,0**  | **10**  |

Nota medie anuală și notele tuturor etapelor de examinare finală (asistate la calculator, testare, răspuns oral) - toate vor fi exprimate în numere conform scalei de notare (conform tabelului), iar nota finală obținută va fi exprimată în număr cu două zecimale, care va fi trecută în carnetul de note.

*Neprezentarea la examen fără motive întemeiate se înregistrează ca “absent” și se echivalează cu calificativul 0 (zero). Studentul are dreptul la 2 susțineri repetate ale examenului nepromovat.*

1. **Bibliografia recomandată:**

***A. Obligatorie****:*

1. Barker, Alan. *How to improve your communication skills*. UK,  London,  British Library,2022
2. Gibson, Robert. *Intercultural Business Communication*. Oxford University Press, 2002
3. Plutchik, R. *Evolutionary bases of empathy. Empathy and its development*. 1987;1:38–46.

***B. Suplimentară***

* <https://www.youtube.com/watch?v=JzJNA-3b6NA&t=414s>
* <https://www.youtube.com/watch?v=SSJFJpk0osU>
* <https://www.youtube.com/watch?v=FtInxBo4Et4>
* <https://khanmisbah82.medium.com/what-is-social-media-53eac1b43794>
* <https://en.wikipedia.org/wiki/Social_media>
* <https://www.geeksforgeeks.org/what-is-social-media/>
* <https://www.lifewire.com/what-is-social-media-explaining-the-big-trend-3486616>
* <https://youtu.be/LgarEgc3PTc>
* <https://youtu.be/ZcBBHxlH7-w>
* <https://youtu.be/GSdMK8abuBk>
* <https://leopardtech.pages.dev/posts/12-ways-to-use-social-media-for-education-587289/>
* <https://www.theasianschool.net/blog/role-of-social-media-in-education/>
* <https://www.theasianschool.net/blog/role-of-social-media-in-education/>
* <https://www.youtube.com/watch?v=ezLQxKood8A>
* <https://www.youtube.com/watch?v=bNuosP8ty1E>